Geshur i Golanhøgdene

Geshur (hebraisk גְּשׁוּר, tyder 'Brubygging') er ei israelsk busetjing, ein kibbutz, på ryggen i den sørlege Golanhøgdene. Det internasjonale samfunnet reknar israelske busetjingar i Golanhøgdene som ulovlege etter folkeretten, men dei israelske styresmaktene motset seg dette. Historie Bibeltida Kibbutzen er kalla opp etter eit mytisk kongedøme i Bibelen som kanskje kan ha eksistert i same området. I følgje Bibelen var Geshur eit sjølvstendig kongedøme på tida til kong David (Josva 13:13). David gifta seg med Maachah, ei dotter av Talmai, som var konge i Geshur. (2. Samuel 3:3, 1. Krønikebok 3:2) Sonen hennar Absalom flykta til heimlandet til mora etter halvbroren hans og den eldste sonen til David, Amnon, vart drepen. Absalom vart verande der i tre år før han fekk oppreising av David. (2. Samuel 13:37) Geshur klarte å halde på sjølvstendet sitt frå dei arameiske kongedøma fram til tida til kong Salomo. Moderne tid Geshur kibbutz vart grunnlagd i 1971 av Hashomer Hatzair, ei sosialist-sionist ungdomsrørsle, Hen er styrt under Golan regionale kommune. Geshur har eit folketal på 150, inkludert 35 barn. Dei første vinrankane i Golanhøgdene vart planta i Geshur i 1976. Kjelder